**Spørsmål til samtale/refleksjon i forbindelse med gudstjeneste 9. oktober 2022**

**Tema: Per Eriksen Forbruk og forvaltning - har det noe med Gud å gjøre?**

1. I Ordspråkene 30,8-9 ber forfatteren: "Gjør meg verken fattig eller rik, men la meg få den maten jeg trenger. Ellers kunne jeg bli så mett at jeg fornektet deg og sa: «Hvem er Herren?» eller bli så fattig at jeg stjal og krenket min Guds navn."
Hva tenker dere om denne bønnen?
2. Jesus sier at det ikke går an å tjene både Gud og Mammon.
Er dette en aktuell problemstilling for oss? Hvordan?
3. 1 Tim 6,17-18: "Forman dem som er rike i denne verden, at de ikke må være overmodige og ikke sette sitt håp til den usikre rikdommen, men til Gud, han som gir oss rikelig av alt for at vi skal nyte det. De skal gjøre godt, være rike på gode gjerninger, være gavmilde og dele med andre."
Kan dere snakke om balansen mellom det å nyte Guds gode gaver, og å være gavmilde og dele med andre?
4. Det står lite direkte om miljøvern i Bibelen.
Hvordan kan Bibelen likevel være en inspirasjon for å bevare jorden?